Държавен вестник, бр. 64, 2025 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  64
Финансово правило 3.2. В случай на проти­
воречие между разпоредбите на тези Правила 
и условията на Споразумението предимство 
имат разпоредбите на последното.
Правило 4 – Финансова година
Финансово правило 4. Финансовата година 
на Конференцията е от 1 януари до 31 декември.
Правило 5 – Разчетна единица
Финансово правило 5.1. Разчетната едини­
ца, приета от Конференцията, за целите на 
Споразумението за учредяване на Конферен­
цията, е ЕВРО и отсега нататък се разглежда 
като еквивалентна на разчетната единица, 
определена в Споразумението като 0,88867088 
грама чисто злато.
Финансово правило 5.2. Еврото се използва 
при определяне размера на вноските, индика­
тивните схеми за изпълнение на програмите, 
предварителните прогнози за разходите и 
годишните бюджети и най-общо във всички 
официални документи, свързани с приходите 
и разходите на Конференцията.
Правило 6 – Бюджет и програма
Финансово правило 6.1. Приходите и раз­
ходите на Конференцията се предвиждат в 
годишен бюджет, изготвен в съответствие с 
разпоредбите на член IV.3.f), g) и h) от Спо­
разумението.
Финансово правило 6.2. Всеки специален 
проект се покрива от отделни финансови 
разпоредби, разглеждането и гласуването на 
които се ограничава до държавите членки, 
участващи в съответния специален проект.
Финансово правило 6.3. Годишният редовен 
бюджет включва всички оперативни разходи 
на Конференцията.
Финансово правило 6.4. Конференцията 
може да направи разходи извън индикатив­
ната схема и да ги включи в бюджета си, при 
условие че тези разходи са балансирани с 
приход от външен източник и Конференцията 
се съгласява, че са в неин интерес.
Част II – Изготвяне на бюджета
Правило 7 – Подготовка на бюджета
Финансово правило 7.1. Подробните бю­
джетни разчети за приходите и разходите за 
следващата финансова година се изготвят 
своевременно, за да бъдат представени от 
директора на ЕОМБ на Финансовия комитет 
четири (4) седмици преди неговото заседание.
Финансово правило 7.2. Разчетите важат 
за приходи и разходи за годината, в която 
ще възникнат.
Финансово правило 7.3. Разчетите се гру­
пират по глави, които се отделят на раздели, 
които на свой ред може да се разделят на 
позиции. Главите обхващат основните сектори 
на дейност и административните разходи; във 
всяка глава разделите обхващат различните 
категории разходи.
Финансово правило 7.4. Разчетите се при­
дружават от:
a) индикативната схема за реализира­
не на Общата програма, посочена в 
член Iv.3.f) от Споразумението;
b) прогнозната оценка за разходите, по­
сочена в член IV.3.h) от Споразумението;
c) подробен отчет на одобрения бюджет 
за текущата финансова година;
d) подробна информация за приходите и 
плащанията за предходната финансова 
година заедно с обяснение на всички 
съществени отклонения от одобрените 
бюджетни кредити;
e) всякакви коментари, които директорът 
на ЕОМБ може да сметне за подходящи;
f) обобщаваща таблица, показваща 
дейностите и финансовите ресурси на 
ЕОМБ за текущата и непосредствено 
предшестващата я финансова година, 
придружена от обобщение на бъдещите 
дейности и финансиране.
Правило 8 – Разглеждане и одобряване 
на бюджета
Финансово правило 8.1. Бюджетните прог­
нози се представят на Финансовия комитет, 
който ги оценява и формулира препоръката 
си до Конференцията. След това директорът 
на EОМБ предава бюджетните прогнози 
и препоръките на Финансовия комитет на 
Конференцията за окончателно одобрение.
Финансово правило 8.2. Бюджетът на 
Конференцията обикновено се разглежда и 
одобрява на първото є годишно заседание.
Финансово правило 8.3. Преди началото на 
следващата финансова година Конференцията 
одобрява бюджета и определя съгласно Пра­
вило 13 (1) размера на вноската, която трябва 
да бъде платена от всяка държава членка.
Финансово правило 8.4. В случай че бю­
джетът не бъде одобрен преди началото на 
финансовата година, за която се отнася, Кон­
ференцията спешно предприема подходящи 
мерки за максимален период от четири месеца, 
въз основа на средния ритъм на разходите, 
предвидени в бюджета за годината, предхож­
даща разглежданата. При липса на алтерна­
тивни решения от страна на Конференцията 
плащанията се извършват във връзка с вече 
принципно одобрени от Конференцията раз­
ходи, но се ограничават всеки месец до една 
дванадесета (1/12) от бюджетните кредити за 
предходната финансова година за съответната 
глава или до една дванадесета (1/12) от пред­
ложените бюджетни кредити за съответната 
глава от разглеждания проектобюджет, което 
от двете е по-малко.
Правило 9 – Допълнителен или прерабо­
тен бюджет
Финансово правило 9.1.  При изключител­
ни обстоятелства, включващи съществени 
промени в целия бюджет, допълнителни или